લખનઉ- વસતીની દ્રષ્ટિએ દેશના સૌથી મોટા રાજ્ય ઉત્તરપ્રદેશને હવે ઈલેક્ટ્રોનિક હબ તરીકે ઓળખ મળવા જઈ રહી છે. મહત્વનું છે કે, હાલમાં જ સંપન્ન થયેલી યુપી ઈન્વેસ્ટર સમિટ-2018માં ઉત્તરપ્રદેશને મળેલા 60 હજાર કરોડ રુપિયાના રોકાણમાંથી 41 હજાર 450 કરોડનું રોકાણ IT સેક્ટરમાં આવ્યું છે. માનવામાં આવે છે કે, ઉત્તરપ્રદેશના ઈતિહાસમાં IT સેક્ટરમાં અત્યાર સુધીનું આ સૌથી મોટું રોકાણ છે. રાજ્યના નાયબ મુખ્યપ્રધાન અને IT તેમજ ઈલેક્ટ્રોનિક ટેક્નોલોજી વિભાગના પ્રધાન ડૉ. દિનેશ શર્માના જણાવ્યા મુજબ આગામી ત્રણ વર્ષમાં રાજ્યના 1.5 લાખ યુવાનોને આ રોકાણ દ્વારા રોજગાર મળવાની શક્યતા છે.